
На основу члана 16. Статута Медицинског факултета Фоча као и сагласности Управног одбора и Сената Универзитета у Источном Сарајеву, Научно-наставно вијеће Медицинског факултета, на сједници одржаној 08.09.2026. године усвојило је


ИЗМЈЕНЕ И ДОПУНЕ
СТАТУТА МЕДИЦИНСКОГ ФАКУЛТЕТА ФОЧА

Члан 1.

Овим актом се врше измјене и допуне Статута Медицинског факултета Фоча број 01-3-312 од 06.09.2023. године и број 01-3-307 од 20.09.2024. године ( у даљем тексту. Статут) 


Члан 2.

У члану 7. додаје се став 11. и гласи: ''На свечаносги поводом Дана факултета се уручују захвалнице и новчане награде студентима који су међу онима који се промовишу, на одређеном студијском програму, постигли најбоље резултате (највиша просјечна оцјена), а у износу који утврђује Вијеће факултета''.  


Члан 3.

[bookmark: _Hlk231982437]У члану 14. став 1. након тачке 4. додаје се тачка 5. која гласи ''АСТРА / Центар за медицинску едукацију, истраживање у настави и вјештачку интелигенцију''.

У истом члану додаје се став 4. који гласи: Рад Центра за медицинску едукацију, истраживање у настави и вјештачку интелигенцију се уређује општим актом који усваја Вијеће Факултета''.

 
Члан 4.
Мијења се члан 63. и гласи:
(1) Интересе студената на Медицинском факултету представљају и заступају студенти Факултета који су чланови студентског представничког тијела Универзитета у Источном Сарајеву, студенти – чланови Вијећа Факултета и Вијећа у ширем саставу, као и предсгавник студената у Колегијуму декана Медицинског факултета.
(2) Представнике студената у Вијеће факултета и Колегијум декана делегирају студенти-чланови Вијећа у ширем саставу, водећи рачуна о заступљености свих студијских програма и свих циклуса студија.
(3) Интересе студената Медицинског факултета заступа и репрезентативна студентска организација.
(4)Уговором између Факултета и репрезентативне студентске организације утврдиће се начин обезбјеђења просторних и других услова за рад исте.

Члан 5.
Мијења се члан 73. и гласи

(1) У припреми практичне наставе појединих наставних предмета могу учествовати студенти демонстратори.

(2) Студент демонстратор се именује за академску годину на сопствени захтјев и уз сагласност и препоруку надлежне Катедре.

(3) Именовање студента демонстратора, сходно потребама организације наставног процеса, врши декан Факултета.

(4) Одлука декана о именовању студента демонстратора је коначна.


Члан  6.

Ове измјене и допуне ступају на снагу осмог дана од дана објављивања на интернет страници Универзитета у Источном Сарајеву.


[bookmark: _GoBack]


Достављено:									                        Предсједник Вијећа
1. Универзитет у Источном Сарајеву         					                     Проф.др Дејан Бокоњић                                                                                  

